Návrh
Uznesenie vlády Slovenskej republiky
č. ...
z ...

k materiálu správa o implementácii a čerpaní štrukturálnych fondov a Kohézneho fondu v rámci operačných programov Národného strategického referenčného rámca k 31. 12. 2008 

Číslo materiálu:	MVRR-2009-11295/13907-18 	
Predkladateľ:	minister výstavby a regionálneho rozvoja 
minister financií 	
Vláda
A. 	schvaľuje 
 
A. 1. 	Správu o implementácii a čerpaní štrukturálnych fondov a Kohézneho fondu v rámci operačných programov Národného strategického referenčného rámca k 31. 12. 2008 
 	
B. 	ukladá 
vedúcemu Úradu vlády SR
B. 1. 	aktualizovať dokument Národná stratégia ochrany finančných záujmov ES v SR v nadväznosti na účinnosť zákona č. 528/2008 Z. z. o pomoci a podpore poskytovanej z fondov ES a v súvislosti so zmenou dokumentu Správa o zistenej nezrovnalosti podľa požiadaviek nariadení ES a informačného systému IMS (Irregularity Management System)
do 29. mája 2009 	
 	 
ministrovi výstavby a regionálneho rozvoja 
B. 2. 	predložiť na rokovanie vlády správu o implementácii a čerpaní za operačné programy cezhraničnej spolupráce programového obdobia 2007 - 2013 
k 30. júnu 2009 a polročne 	
 	 
ministrovi pôdohospodárstva 
B. 3. 	predložiť na rokovanie vlády správu o implementácii a čerpaní Európskeho poľnohospodárskeho záručného fondu, Programu rozvoja vidieka SR 2007 - 2013 a Operačného programu Rybné hospodárstvo SR 2007 – 2013
k 30. júnu 2009 a polročne 	
 	 
podpredsedovi vlády pre vedomostnú spoločnosť, európske záležitosti, ľudské práva a menšiny 
B. 4. 	predložiť v spolupráci s predsedom Bratislavského samosprávneho kraja na rokovanie vlády SR správu o implementácii a čerpaní operačného programu Interact II 
k 30. júnu 2009 a polročne 	

ministrovi výstavby a regionálneho rozvoja 
B. 5. 	stanoviť metodiku pre využívanie nepriamych výdavkov v nadväznosti na umožnenie využívania nepriamych výdavkov na základe paušálnych výdavkov, jednotkových cien a „lump sums“ vo všetkých operačných programoch v rámci NSRR a metodiku pre ich uplatňovanie na úrovni SR, keďže EK ich umožnila využívať v dôsledku dopadov hospodárskej krízy
do 30. júna 2009 	
C. 	odporúča 
predsedovi Bratislavského samosprávneho kraja 
C. 1. 	spolupracovať s podpredsedom vlády pre vedomostnú spoločnosť, európske záležitosti, ľudské práva a menšiny pri vypracovaní správy o implementácii a čerpaní operačného programu Interact II 
k 30. júnu 2009 a polročne 	

Vykonajú: 	vedúci Úradu vlády SR
podpredseda vlády pre vedomostnú spoločnosť, európske záležitosti, ľudské práva a menšiny 
minister výstavby a regionálneho rozvoja 
minister pôdohospodárstva 	
Na vedomie: 	predseda Bratislavského samosprávneho kraja